Σχολική επίδοση στη Γλώσσα, στα Μαθηματικά, στην Αισθητική και Φυσική Αγωγή Μονοζυγωτικών και Διζυγωτικών Διδύμων ηλικίας 6 έως 12 ετών
Creators: name: Νίκας, Αθανάσιος Κ.
Publisher: name: Aristotle University of Thessaloniki
Year: 2025
Subjects: Διδυμία μονήρεις κυήσεις
Μονοζυγωτικοί δίδυμοι
Διζυγωτικοί δίδυμοι
Μονήρεις κυήσεις
Σχολική επίδοση
Εκπαιδευτική αξιολόγηση
Twinning
Monozygotic twins
Dizygotic twins
Single births
School performance
Educational assessment

description: Οι μελέτες που έχουν πραγματοποιηθεί σε διδύμους αφορούν πολυδιάστατες περιοχές της βιολογίας, της ψυχολογίας και της κοινωνιολογίας, με στόχο την κατανόηση των γενετικών και περιβαλλοντικών παραγόντων που επηρεάζουν την ανθρώπινη ανάπτυξη και τη συμπεριφορά. Η ανάπτυξη και εκπαίδευση διδύμων αποτελεί ένα εξειδικευμένο πεδίο της παιδαγωγικής επιστήμης, καθώς κάθε δίδυμος παρουσιάζει μοναδικά χαρακτηριστικά και ανάγκες. Η εστίαση στην εκπαίδευση διδύμων εμπερικλείει τόσο την κατανόηση των βιολογικών και ψυχολογικών παραγόντων που τους επηρεάζουν, τις δεξιότητές τους ως μαθητών, την εκπαιδευτική τους πορεία και την γενική τους σχολική επίδοση όσο και την αναγνώριση των κοινωνικών και εκπαιδευτικών πλαισίων που μπορούν να συμβάλουν στην ολοκληρωμένη τους ανάπτυξη. Η παρούσα μελέτη πραγματοποιήθηκε με σκοπό τη διερεύνηση της σχέσης διδυμίας και σχολικής επίδοσης σε παιδιά Πρωτοβάθμιας Εκπαίδευσης. Ειδικότερα, εξετάστηκε εάν οι μονοζυγωτικοί και διζυγωτικοί δίδυμοι έχουν την ίδια σχολική επίδοση με συμμαθητές τους που προέρχονται από μονήρεις κυήσεις. Οι επιδόσεις τους συγκρίθηκαν σε πέντε μαθήματα: της Γλώσσας, των Μαθηματικών, της Αισθητικής Αγωγής, που περιλαμβάνει τα Εικαστικά και τη Μουσική, καθώς και της Φυσικής Αγωγής του Αναλυτικού Προγράμματος Σπουδών της Πρωτοβάθμιας Εκπαίδευσης. Για την επίτευξη του σκοπού αυτού, διατυπώθηκαν συγκεκριμένες ερευνητικές υποθέσεις και εξετάστηκε η ισχύς τους. Αναλυτικότερα η παρούσα μελέτη επιβεβαιώνει ότι οι μονοζυγωτικοί και διζυγωματικοί δίδυμοι μαθητές δεν διαφέρουν σημαντικά στη σχολική επίδοση μεταξύ τους, αλλά και σε σχέση με τους μαθητές από μονήρεις κυήσεις στο σύνολο του δείγματος. Αυτό ισχύει τόσο για τα αγόρια όσο και για τα κορίτσια, με μοναδική εξαίρεση την επίδοση μεταξύ των διζυγωτικών διδύμων αγοριών και των διζυγωτικών διδύμων κοριτσιών σε σχέση με τα παιδιά από μονήρεις κυήσεις, στα μαθήματα της Γλώσσας και των Μαθηματικών, αντίστοιχα. Τα δεδομένα υποδηλώνουν ότι η διδυμία δεν επηρεάζει την επίδοση των μαθητών στα πέντε αυτά γνωστικά αντικείμενα. Στις υποθέσεις που αξιολογήθηκε η σχολική επίδοση των διδύμων, μονοζυγωτικών και διζυγωτικών, μαθητών και μαθητριών, καθώς και των παιδιών από μονήρεις κυήσεις, βρέθηκε ότι υπάρχει σχέση μεταξύ του φύλου και της σχολικής επίδοσης. Σε αυτό το σημείο, λαμβάνοντας υπόψη τις διαφορές που εντοπίσαμε στη μελέτη μας, τόσο μεταξύ των φύλων, όσο και μεταξύ των διδύμων, κρίνουμε απαραίτητο να υπογραμμίσουμε ότι οι διαφοροποιήσεις στις επιδόσεις μεταξύ των διαφόρων ομάδων δεν πρέπει να οδηγούν σε γενικευμένα συμπεράσματα για τα άτομα που ανήκουν σε αυτές τις ομάδες. Οι ατομικές διαφορές και οι ιδιαίτερες επιδόσεις που παρουσιάζουν πρέπει να λαμβάνονται υπόψη και να αξιοποιούνται κατάλληλα κατά την εκπαιδευτική διαδικασία. Η επίτευξη αυτού του στόχου απαιτεί τη διαφοροποίηση των αναλυτικών προγραμμάτων και των μεθόδων διδασκαλίας για τους διδύμους, διασφαλίζοντας την κάλυψη των εκπαιδευτικών αναγκών κάθε ατόμου.
description: Studies that have been conducted on twins involve multidisciplinary areas of biology, psychology and sociology, with the aim of understanding the genetic and environmental factors that influence human development and behavior. The development and education of twins is a specialized field in educational studies, as each twin presents unique characteristics and needs. The focus on twin education encompasses both an understanding of the biological and psychological factors that influence twins, the students' skills, their educational record and their overall school performance, and the identification of social and educational contexts that may contribute to their complete development. This present study was conducted to investigate the relationship between monozygotic and dizygotic twins and school performance in primary school children. Specifically, it examined whether monozygotic and dizygotic twins have the same school performance as their classmates from single births. Their performance was compared in five subjects- Language, Mathematics, Visual Arts, Music and Physical Education all of which are part of the Comprehensive Curriculum Studies of Primary Education. To further look into this, specific research hypotheses were formulated and their validity was examined. More specifically, the present study confirms that monozygotic and dizygotic twin students do not differ significantly in school performance between them, but also in comparison to students from single births in the whole sample. This is applicable for both boys and girls with the only exception being the performance between the dizygotic twin boys and the dizygotic twin girls compared to the children of single births in the subjects of Language and Mathematics, respectively. The data suggest that being a twin does not affect students' performance in the five subjects. In the cases that evaluated the school performance of twins, monozygotic and dizygotic, male and female students and children of single births, a relationship between gender and school performance was found. At this point, taking into account the differences identified in our study both between genders and between twins, we consider it necessary to point out that the differences in performance between the different groups should not lead to generalized conclusions about the individuals belonging to these groups. Individual differences and individual performance should be taken into account and appropriately exploited by the educational process. Achieving this goal requires differentiating curricula and teaching methods for twins, ensuring that the educational needs of each individual are met.